শুরু মকর সংক্রান্তির পূণ্য স্নানের কাউন্টডাউন, ভিড় বাড়ছে পুণ্যার্থীদের

গঙ্গাসাগর- শুরু হয়ে গিয়েছে মকর সংক্রান্তির পূণ্য স্নানের (Holy Bath) কাউন্টডাউন। ​গঙ্গাসাগর (Gangasagar) মেলায় এই প্রথমবার হাই-টেক নিরাপত্তা (High-Tech Security), নজরদারিতে অত্যাধুনিক “ওয়াটার ড্রোন’। (Water drone)।

​গতকাল আনুষ্ঠানিকভাবে মেলার উদ্বোধনের মধ্য দিয়ে মকর সংক্রান্তির মহেন্দ্রক্ষণের কাউন্টডাউন শুরু হয়ে গিয়েছে। তারই সঙ্গে প্রতিদিন বাড়ছে পুণ্যার্থীদের ভিড়। ইতিমধ্যেই হাজার হাজার কন্যার ঠিক সাগর মেলায় এসে পৌঁছেছেন। আজ রবিবার হওয়ায় সারাদিন ধরে আরও বেশি সংখ্যক পুণ্যার্থীর আগমন ঘটবে বলে আশাবাদী জেলা প্রশাসন। পুণ্যার্থীদের নিরাপত্তা ও সুষ্ঠু ব্যবস্থাপনার জন্য আঁটো সাঁটো নিরাপত্তা বলয়ে মুড়ে ফেলা হয়েছে গোটা সাগর মেলা এলাকা।

এবারের গঙ্গাসাগর মেলায় আগত পুণ্যার্থীদের ভিড় সামাল দিতে এবং নিরাপত্তা নিশ্চিত করতে এই প্রথমবার গঙ্গাসাগর মেলা ২০২৬-এ মোতায়েন করা হয়েছে অভূতপূর্ব হাই-টেক নিরাপত্তা ব্যবস্থা। বিশেষত, গঙ্গাসাগর সমুদ্রসৈকতে নজরদারি চালাতে ও দ্রুত উদ্ধারকার্য চালাতে ব্যবহার করা হচ্ছে অত্যাধুনিক ‘ওয়াটার ড্রোন’ বা ‘রেসকিউ ড্রোন’।

​প্রশাসন সূত্রে খবর, কপিলমুনির আশ্রম এবং প্রধান স্নানঘাটের নজরদারির জন্য এই বিশেষ ড্রোন মোতায়েন করা হয়েছে। এই ড্রোনের বিশেষত্ব হলো, এটি প্রায় ১০০ কেজি পর্যন্ত ওজন বহন করতে সক্ষম।

আরও পড়ুন-  ফের বদলাচ্ছে আবহাওয়া, রাজ্যে ঊর্ধ্বমুখী পারদ

​সবচেয়ে গুরুত্বপূর্ণ হলো এর উদ্ধার ক্ষমতা। স্নানের সময় যদি কোনো পুণ্যার্থী সমুদ্রের জলে ডুবে যান, তবে এই অত্যাধুনিক ওয়াটার ড্রোন খুব দ্রুত সেই নির্দিষ্ট স্থানে পৌঁছে যাবে। ড্রোনটি ডুবন্ত ব্যক্তিকে জলে ভেসে থাকতে সাহায্য করার পাশাপাশি ডুবো ব্যক্তিকে উদ্ধার করে দ্রুততার সঙ্গে পাড়ের দিকে ফিরিয়ে আনার ক্ষমতা রাখে। এই প্রযুক্তি ব্যবহারের ফলে উদ্ধারকার্যে গতি আসবে এবং পুণ্যার্থীদের নিরাপত্তা বহুলাংশে বাড়বে বলে মনে করছে প্রশাসন।

​এই হাই-টেক নিরাপত্তা ব্যবস্থা গঙ্গাসাগর মেলাকে এক নতুন মাত্রা দিল এবং পুণ্যার্থীদের মধ্যে এক নতুন আস্থার জন্ম দিল।